**Zápisnica č. 13. z riadneho zasadnutia Obecného zastupiteľstva obce Ižipovce, konaného 26. mája 2021 o 18.00 hod. na Obecnom úrade v Ižipovciach**

Prezencia: prítomní

 Karol Kováč

Bohuš Janek

Mgr. Zuzana Fedáková

Michal Guráň

Ing. Pavel Krištofík

Tomáš Franko

Mgr. Lucia Pažitná

hostia : Ing. Monika Kostolná

 Peter Sajko

**Program rokovania .**

1. Otvorenie zasadnutia
2. Učenie zapisovateľa a overovateľov zápisnice
3. Schválenie programu zasadnutia
4. Oznámenie o stave ZaD č. 1 ÚPN O Ižipovce
5. Nová investícia pre rok 2021
6. Brigádnická činnosť
7. Hasičské cvičenie a ochrana pred požiarmi, protipožiarne kontroly
8. Rozpočtové opatrenia
9. Diskusia
10. Záver

**K bodu č. 1** Otvorenie zasadnutia

Starosta obce Karol Kováč privítal prítomných poslancov a otvoril zasadnutie.

**K bodu č. 2**  Určenie overovateľov zápisnice

 Za overovateľov zápisnice boli určení Bohuš Janek a Mgr. Zuzana Fedáková, za

 zapisovateľku Monika Bukovinská

 Uzn. č. 1

**K bodu č. 3** Schválenie programu zasadnutia

 Prítomní poslanci schválili predložený program zasadnutia OZ.

 Uzn. č. 2.

 **K bodu č. 4** Oznámenie o stave ZaD č. 1 ÚPN O Ižipovce

Starosta informoval o priebehu schvaľovacieho procesu, TANAP dal zamietajúce stanovisko, investori si riešia ďalšie konanie už sami.

 **K bodu č. 5** Nová investícia pre rok 202

Starosta navrhol dať opraviť cestu povyše dediny popred rod. Kostolných, po križovatku na Prosiek. P. Krištofík povedal, že najskôr treba prekopať celý kanál popri ceste a až potom sa môže robiť cesta. P. Janek povedal, že nevie či má zatiaľ zmysel robiť cestu, keďže hore na lúkach prebieha veľká výstavba a cesta sa znova zničí. P. Guráň povedal, že treba upozorniť p. Koštiala aby nehádzal zelený odpad do jarku. P. starosta ďalej informoval o vytekajúcej vode v hornej časti dediny popred dom p. Leginusovej, bola aj Liptovská vodárenská spoločnosť pozrieť a ani oni nevedia prísť na to, odkiaľ tá voda tečie. P. Krištofík informoval o závade na ceste pred domom p. Guráňa Miroslava. Hrozí tam, že sa bude cesta rozpadať kvôli vode. P. Krištofík navrhol zariadiť báger a vyčistiť jarky popri cestách, p. Janek pripomenul vyčistiť aj mostíky. P. Guráň informoval, že povyše p. Leginusovej je v skruži, v jarku, hodená drevená paleta, treba ju vybrať aby neprišlo k upchatiu v prípade dažďov.

**K bodu č. 6** Brigádnická činnosť

P. starosta informoval o brigádnickej činnosti p. Martina Habánika pre obec za odmenu 4eur/hodinu. Ide o pomocné práce ako je natieranie zástavky a zábradlia, kosenie, čistenie jarkov.

 **K bodu č. 7** Hasičské cvičenie a ochrana pred požiarmi, protipožiarne kontroly

Starosta predložil informáciu od OR HZZ o protipožiarnych kontrolách . hosť p. Sajko namietol, že na to treba školenie. P. starosta povedal, že hasiči dostali peniaze na svoju činnosť, môžu ísť teda aj na školenie. V závere p. starosta skonštatoval, že treba hlavne trošku dozerať ak bude niekto vypaľovať trávu, prípadne páliť nejaký bordel.

 **K bodu č. 8** Rozpočtové opatrenia

 ´Prítomní poslanci schválili navrhované rozpočtové opatrenia k Rozpočtu na rok 2021.

 Uzn. Č. 3

 **K bodu č. 9** Diskusia

 P. Pažitná, hlavná kontrolórka obce prečítala správu z kontrolnej činnosti. Upozornila na nezaplatené dane za rok 2020.

 P. starosta informoval o povodni, p. Svitek z Agronovy Liptov sa sťažoval, že bola voda pustená na pozemky, ktoré oni obhospodarujú.

 P. Guráň povedal, že do dediny sa voda pustila kedysi dávno z dôvodu aby ľudia mali vodu v dedine. Pôvodne išiel potom poza dedinu cez polia. Informácia o prepadnutí cesty pred obcou Bukovina, v ktorej sa plánuje výstavba a z toho dôvodu bude naša cesta ešte viac vyťažená.

 Tiež povedal, že treba dať prekopať potok za p. Pilátom, pretože hrozí prelomenie prístupovej komunikácie do obce. P. Krištofík povedal, že potok patrí povodiu Váh a cesta ŽSK. My, ako obec to nemôžeme len tak tam prekopať.

Ďalej p. Sajko povedal, že red domom p. Franka Jaroslava treba riešiť autá, ktoré tam pravidelne parkujú a ohrozujú premávku, nakoľko je tam veľmi úzka cesta. P. Starosta vzniknutú situáciu už prejednával s p. Frankom J.

p. Starosta ďalej informoval o havarijnom stave zvonice. Momentálne sú dotácie na takéto rekonštrukcie zastavené. Zvonica je naklonená, treba návrhy na možnosť jej rekonštrukcie.

Ďalej p. Starosta upozornil hasičov na čerpanie financií, im poskytnutých. P. Sajko navrhol uniformy a všetci hasiči z prítomných súhlasili.

Ako ďalšie predniesla p. Fedáková žiadosť od hasičov z Liptovskej Sielnice na zapožičanie stanu na hasičskú súťaž. Prítomní nemajú námietky, len treba stan skontrolovať pri odovzdávaní aj preberaní aby nebol poškodený alebo mokrý. Ako odmena za zapožičanie stanu bude, že naši hasiči nebudú na súťaži platiť štartovné. Na starosť si to vzali Zuzana Fedáková a Michal Guráň.

Ďalej p. starosta predložil cenové ponuky na kamerový systém v obci. Umiestnenie kamier by bolo nad nádobami na separovaný zber. Tiež by to mohlo trochu pomôcť zmierniť rýchlosť áut v obci. Kamery sú dôležité najmä preto, že rôzne autá len zastavia a nahádžu nám za chvíľu plné nádoby napr. polystyrénom. P. Guráň navrhol urobiť prístrešok nad nádobami, aby boli prikryté a tiež dlažbu aby bola ľahšia manipulácia s nimi. Všetci sa dohodli , že treba urobiť nákres resp. projekt prístrešku a nájsť preň umiestnenie.

Ďalej p. Starosta informoval o jednaní na Inšpekcii životného prostredia v Žiline kvôli nelegálnej skládke odpadu, hliny na pozemku obce. Povedal, že táto vec sa ťahá už vyše jeden a pol roka.

1. Záver

Starosta obce poďakoval prítomným poslancom a ukončil zasadnutie. Po skončení zasadnutia išli všetci spoločne pozrieť škody a možnosti úpravy potoka aby nedochádzalo ku škodám pri veľkých dažďoch.

***Uznesenia zo 13. riadneho zasadnutia OZ, ktoré sa uskutočnilo***

***dňa 26.05.2021 o 18.00 hod. na Obecnom úrade v Ižipovciach***

**Obecné zastupiteľstvo**

**A : S c h v a ľ u j e**

***01-13012021***

 *Program 13. zasadnutia obecného zastupiteľstva*

Výsledky hlasovania :

 Za : 5

 Proti : 0

 Zdržali sa : 0

***02-13012021***

 *Za overovateľov zápisnice boli zvolený : Mg. Zuzana Fedáková a Bohuš Janek*

 *Za zapisovateľku : Mgr. Lucia Pažitná*

Výsledky hlasovania:

 Za : 5

 Proti : 0

 Zdržali sa : 0

***03-13012021***

 *Rozpočtové opatrenia ku 31.03.2021 /Príloha č. 1/*

Výsledky hlasovania :

 Za : 5

 Proti : 0

 Zdržali sa : 0

***04-13012021***

 *Zapožičanie stanu pre potreby hasičskej súťaže v Liptovskej Sielnici*

**B : U k l a d á**

* 1. *Vykonanie inventúry majetku*

*Termín : 31.08.2021 Zodpovední : inventarizačná komisia*

* 1. *Odstrániť drevenú paletu z jarku*

*Termín : ihneď Zodpovední : OZ*

1. *Napísať list na Povodie Váh na úpravu potoka.*

*Termín : 30.06.2021 Zodpovedný : starosta obce*

1. *Osloviť Krajský pamiatkový ústav ohľadom obecnej zvonice*

*Termín : 30.06.2021 Zodpovedný : starosta obce*

1. *Vyčerpať poskytnuté finančné prostriedky pre DHZ vo výške 1400 eur.*

*Termín : 31.07.2021 Zodpovední : členovia DHZ*

1. *Osloviť projektantov na prístrešok ponad nádoby na separovaný zber*

*Termín : 30.06.2021 Zodpovední : poslanci OZ a starosta*

**C : B e r i e n a  v e d o m i e**

* + 1. *Správu z kontroly hlavnej kontrolórky obce Ižipovce Mgr. Lucie Pažitnej.*
		2. *Inventarizáciu pokladne*

**Overovatelia**: Mgr. Zuzana Fedáková ..........................

 Bohuš Janek ..........................

 Karol Kováč

 starosta obce

 v.r.

Ižipovce 26.05.2021

Zverejnené na úradnej tabuli dňa 02.06.2021